bryell kreatív bolt és műhely Székesfehérvár: október 2011
Tanulgatok. :-) Próbálom követni a Stampéria Akadémiás tanmenetet, de mivel még nem klónozott senki, így egyszerre csak egy helyen tudok lenni, a festést már csak képek alapján próbálom utánozni. Természetesen van még mit, bár van ami igazán tetszik, és van amit háromszor is újrakezdtem :-))
Ez még az első, egyszerű levél, egyszerű mintával:
Az ott balról - a félreértések elkerülése végett - nem egy bajusz :-)))))) Hanem két levél :-)
Kis szabályosak...
A második kurzus anyaga már bonyolultabb, nem is mindegyik sikerült olyan jól. De persze nem is várom el magamtól, hogy az első ecsetfogásnál már tökéleteset alkossak. Vagy de? :-)
És itt egészben a pipacsos. Óraszerkezetet majd azért teszek bele :-)
Végül egy teljesen önálló munka, egy apróság, próbaképp:
A imami egy nagyon jó kezdeményezés, szülőknek, anyukáknak sok-sok információval. Nagyobb városokban működik, összegyűjtenek a városra jellemző aktualitásokat.
Csatlakoztam én is hozzájuk, ezért ha valaki rendelkezik imami kártyával, a tanfolyamjaim árából 500,- Ft kedvezményben részesül.
Csatlakozz te is, és váltsd be a kedvezményed!
Hétvégén egy nagyobb külföldi csoportnak tartottam (tunk a Gabival) bemutató foglalkozásokat a Pentacolor Kft. új termékeiből.
Példul nagyon szuper, különleges üvegáruk érkeztek, amiket majd a hobbiboltokban kereshettek.
Sok váza, mécsestartó, fürdőszobai cuccok, üvegalátétek, tálak, tányérok, levélnehezékek, miegymás.
Ő egy tányéralátét. Gondolom. :-) Vagy bármire használható, gyönyörűen lecsiszolt a széle. Én füstfóliát és lámpafóliát használtam hozzá, nagyon egyszerű, de mutatós darab lett.
Fürdőszobai szerelék, vízparti hangulatban.Váza. A túloldalon egy "kémcső"-vel, egy szál virághoz. Színes gélpasztával díszítve, 3 perc alatt :-)
Aztán a többi apróság, mintadarab, új termékekkel, új termékekre.Asztal innen fotózva :-)és asztal onnan fotózva....A tálcán a vadiúj üvegmozaikokból egy gyönyörű színű és mintájú kiválasztva :-)Ha valamelyik tetszik, elkészítenéd, kérdezz bátran!
A tegnapi foglalkozáson az egyfázisú repesztést boncolgattuk. Bár próbáltuk a legrégibb és "legnehezebb" formáját is, azért könnyítettünk a dolgon.
Repedőpasztát kevertünk el festékkel, és ezt használtuk, és kinézetre még szebben is mutatott :-)
A jéghatást is egyfázisú repesztőlakkal készítettük, nagyon egyszerűen. Nagyon szép lett mindegyik darab.
Sok választási lehetőséget nem adtam szalvétaügyileg :-) Hiszen azért a borosüvegre (egri bikavér volt bennük), és a pohárra sem illik, mondjuk rózsa. Így viszonylag egyformák lettek az üvegek és a poharak is.
További képeket a honlapomon megnézhetitek, az előző foglalkozás többi képét is feltettem. Bal oldalon felül olvashattok a 2011. november 26-i egész napos foglalkozásról!
További termékbemutatókra készülök, próbálom kihozni a legtöbbet magamból. Már elért a karácsony is.
A Hungarocell alapon egy kis ez+az, és az új crazy colours metálfestékek. Zöldeskék narancssárgával, és kék, lila és zöld.
A színes gélpasztával is dolgoztam, üvegre gyönyörűen lehet vele dolgozni.
Színes szatináló, színes gélpasztával és miegymással :-)
Készítettem egy dobozt is, ajándékba kérték. Jó nagy méretű lett, és ovónéninek készült.
Elkészültem - legalábbis úgy tűnik - a november 26-i foglalkozás mintadarabjaival, hamarosan megmutatom.
Folyamatosan készülnek a csütörtöki foglalkozásokra a karácsonyi témájú dolgok, van más is, ami egyelőre titok, és még jön a textilfesték is :-)
Szóval nem unatkozom....
A következő, jövő heti foglalkozásomon (Székesfehérvár, Köfém Művelődési Ház) az egyfázisú repesztést tanulmányozzuk hagyományos és más módokon is.
Borospoharakat (2 db) és egy üveg bort fogunk díszíteni.
Amennyiben jelentkeznél, kérlek írd meg melyik bort részesíted előnyben. A vöröset? Fehéret? Mert nem csak borosüveget kapsz üresen, hanem bor is lesz benne. :-)
További részletek a honlapomon....
Már kaphatók a hobbiboltokban a Pentacolor Kft. által előállított és forgalmazott új vegyszerek! Ezekkel dolgoztam az utóbbi időben, be is mutatom őket szép sorban - a velük készült dolgaimat, és a tapasztalataimat.Mágnesfesték és paszta:
A mágnesfesték gyorsan szárad, a paszta száradási ideje hosszabb, mint ahogy a többi pasztáé is. A mágnesfesték száradás után aztán dekupázsolható, festhető, még így is megmarad a mágnesessége. Ezen kívül táblafestékként is használhatjuk, hiszen krétával lehet rá írni.
Színes gélpaszta és színes szatináló:
A gélpaszta színei: kék, zöld, lila, fehér, narancs, piros, citromsárga
A szatináló színei: kék, zöld, sárga, narancs, piros
Csillámpalás ásványpaszta, átlátszó és fekete alapban arany és ezüst csillámpalák, kisebb és nagyobb méretben. Karácsonyra most épp aktuális, de a csillogás természetesen nem csak karácsonykor esik jól az embernek :-)Stencilezhető, ecsettel kenhető, vékonyan, vastagon, száradási ideje, 2-3 óra, vastagságtól függően.
Bővült a festékek színpalettája. Akrilfestékben és textilfestékben is egy új család, a crazy colours jelenik meg. Tényleg crazy, a javából! Őrült színek. Neonos sárga, zöld, rózsaszín, kék, stb. többféle árnyalatban. Most a fiatalok körében nagy divat, ezért pólót készíthetünk a fiainknak (én főleg), más a lányainak :-)) Egyelőre ennyi, a többit is mutatom majd! :-)